# data[].attributes.headline
ΛΑΟΓΡΑΦΙΚΟ ΜΟΥΣΕΙΟ ΟΡΕΣΤΙΑΔΑΣ

# data[].attributes.subject
ΛΑΟΓΡΑΦΙΚΟ ΜΟΥΣΕΙΟ ΟΡΕΣΤΙΑΔΑΣ

# data[].attributes.body
Στο Μουσείο εκτίθεται πολύτιμο ιστορικό, εκκλησιαστικό, στρατιωτικό και λαογραφικό υλικό, πλήθος ιστορικών εγγράφων που αφορούν την περιοχή. Σε κάθετες επιφάνειες υπάρχουν ιστορικά κείμενα στην ελληνική και αγγλική γλώσσα καθώς και ιστορικές φωτογραφίες.
Πρόσφατη ιστορία της περιοχής, με απόσπασμα από τη συνθήκη της Λωζάνης του 1922, σύμφωνα με την οποία έγινε ο ξεριζωμός των Ελλήνων χριστιανών, κατοίκων της Ανατολικής Θράκης. Η ενότητα αυτή αναφέρεται στη μετακίνηση του πληθυσμού με βαγόνια και βοϊδάμαξα φορτωμένα με τη γεωργική σοδειά, σκεύη του νοικοκυριού, γεωργικά εργαλεία, στρωσίδια, εικονίσματα και προπαντός φορτωμένα με αναμνήσεις και πίκρες του ξεριζωμού, και καταλήγει στην ίδρυση της νέας πατρίδας, της Νέας Ορεστιάδας.

Created by Evangelos Kotikis

# data[].attributes.headline
Πολιτιστικό Πολυκεντρο Ορεστιάδας 

# data[].attributes.subject
Πολιτιστικό Πολυκεντρο Ορεστιάδας 

# data[].attributes.body
Το Πολιτιστικό Πολυκεντρο Ορεστιάδας ανήκει στη ΔΗΚΕΠΑΟ. Φιλοξενεί διάφορες εκδηλώσεις. Στο κτήριο του στεγάζονται το Δημοτικό Ωδείο, η Φιλαρμονική, η Σχολή Εικαστικών και η Σχολή Χορού. Περιέχει και αμφιθέατρο 120 θέσεων.

Καρρας Βασίλης

# data[].attributes.attachment_caption
Παλιές φωτογραφίες Νέας Ορεστιάδας

# data[].attributes.headline
ΊΔΡΥΣΗ ΝΕΑΣ ΟΡΕΣΤΙΑΔΑΣ

# data[].attributes.subject
ΊΔΡΥΣΗ ΝΕΑΣ ΟΡΕΣΤΙΑΔΑΣ

# data[].attributes.body
Οι πρώτοι κάτοικοι της Νέας Ορεστιάδας, 6000 περίπου άτομα από 900 ελληνικές οικογένειες, δε βρήκαν στη νέα πατρίδα κανένα άσυλο, καμιά στέγη, για να ξεκουράσουν τα ταλαιπωρημένα κορμιά τους. Φτάνοντας η κάθε οικογένεια ταλαιπωρημένη, γεμάτη αγωνία, με φορτωμένα αμάξια κι έχοντας εγκαταλείψει σπίτια και περιουσίες, ζωή ολόκληρη, βολευόταν το πρώτο βράδυ στο ύπαιθρο, στρωματσάδα στα χόρτα ή στ' αμάξια. Την επόμενη μέρα έπαιρνε από την Επιτροπή Στέγασης και Αποκατάστασης μια σκηνή και λίγο αργότερα κι ένα οικόπεδο, για να χτίσει το σπίτι της.

Συμπαραστάτης όλων των προσφύγων ήταν ο Μητροπολίτης Αδριανουπόλεως Πολύκαρπος Βαρβάκης, ο οποίος εκτός από τη γενικότερη έγνοια του να κρατήσει ενωμένους όλους τους κατοίκους από το Κάραγατς, βοηθούσε τον καθένα προσωπικά αρπάζοντας ο ίδιος το φτυάρι, αν και γέρος, δίνοντάς τους μ' αυτόν τον τρόπο θάρρος και κουράγιο.

Στο μεταξύ ήδη από τις αρχές Ιουλίου 1923 είχε καταφθάσει στην τοποθεσία, όπου θα κτίζονταν η Νέα Ορεστιάδα, η 11η (ΧΙ) Διλοχία Μηχανικού του ελληνικού στρατού με Διοικητή τον ταγματάρχη μηχανικού Μαυρογάνη Σωτήριο. Αυτός ήρθε φέρνοντας μαζί του το τοπογραφικό σχέδιο της πόλης, που είχε εκπονήσει ο μηχανικός Γεώργιος Μαγκλής, σχέδιο καλά μελετημένο, με προοπτική, με υποδειγματική ρυμοτομία, με φαρδείς δρόμους, μεγάλες πλατείες και με την εντολή του Γενικού Διοικητή της Θράκης Σπύρου Δάσιου να το συνοδεύει: "Θέλω η Ορεστιάδα να γίνει μια καινούργια Αδριανούπολη".

Η 11η Διλοχία Μηχανικού χάραξε σύμφωνα με το σχέδιο τους δρόμους και τις πλατείες της νέας πόλης, αλλά συνέβαλε και στη διάνοιξη των δρόμων και στην ανέγερση των δημοσίων οικημάτων για τις διάφορες Δημόσιες Υπηρεσίες, όπως ήταν το Δημαρχείο, η Αστυνομία, το Ταμείο, η Εφορία, το Ταχυδρομείο, το Τηλεφωνείο, οι οποίες αρχικά στεγάζονταν σε σκηνές και παράγκες. Οι Υπηρεσίες του Σιδηροδρομικού Σταθμού και το Τελωνείο ήταν στεγασμένες σε βαγόνια.

Ο αγιασμός των εγκαινίων της νέας πόλης έγινε στις 12 Αυγούστου του 1923 από τον Μητροπολίτη Αδριανουπόλεως (και για λίγο Ορεστιάδας) Πολύκαρπο με την παρουσία του Γενικού Διοικητή της Θράκης Σπύρου Δάσιου.

Παρ' όλα τα προβλήματα η ίδρυση της νέας πόλης ήταν μια πραγματικότητα. Η ονομασία που της δόθηκε ήταν Νέα Ορεστιάδα, για να θυμίζει το μυθικό Ορέστη και την πόλη που ίδρυσε, την πρώτη Ορεστιάδα, σημερινή Αδριανούπολη αλλά και το Καραγάτς, που πρόλαβε και ονομάστηκε κι αυτό για ελάχιστο έστω χρόνο Ορεστιάδα. Ορέστης ονομάστηκε, επίσης, και το πρώτο αγόρι που γεννήθηκε στη νέα πόλη.

Ιωάννης-Ραφαήλ Μαυρομιχάλης

# data[].attributes.attachment_link.title
Νέο Παρουσίαση του Microsoft Office PowerPoint

# data[].attributes.headline
ΑΓΑΛΜΑ ΟΡΕΣΤΙΑΔΑΣ

# data[].attributes.subject
ΑΓΑΛΜΑ ΟΡΕΣΤΙΑΔΑΣ

# data[].attributes.body
«ΚΥΡΙΛΛΟΣ ΣΤ΄ ΠΑΤΡΙΑΡΧΗΣ ΚΩΝΣΤΑΝΤΙΝΟΥΠΟΛΕΩΣ 1813-1818 / ΑΠΗΓΧΟΝΙΣΘΗ ΥΠΟ ΤΩΝ ΤΟΥΡΚΩΝ ΤΟΝ ΑΠΡΙΛΙΟΝ ΤΟΥ 1821 ΕΙΣ ΤΗΝ ΓΕΝΕΤΕΙΡΑ ΤΟΥ ΑΔΡΙΑΝΟΥΠΟΛΙΝ / ΑΝΗΓΕΡΘΗ ΔΑΠΑΝΑΙΣ ΚΑΤΟΙΚΩΝ ΕΠΑΡΧΙΑΣ ΟΡΕΣΤΙΑΔΟΣ / ΝΙΚΟΛΑΣ γλύπτης ΕΦΙΛΟΤΕΧΝΗΣΕΝ 1980»

ΜΑΚΡΗΣ ΠΑΝΑΓΙΩΤΗΣ

# data[].attributes.headline
ΠΛΑΤΕΙΑ ΟΡΕΣΤΙΑΔΑΣ

# data[].attributes.subject
ΠΛΑΤΕΙΑ ΟΡΕΣΤΙΑΔΑΣ

# data[].attributes.body
Η (Νέα) Ορεστιάδα είναι μια σύγχρονη ελληνική πόλη. Αποτελεί σημαντικό αγροτικό και εμπορικό κέντρο της βορειοανατολικής Ελλάδας, με σιδηροδρομική και οδική σύνδεση.Τα τελευταία χρόνια κάθε Δεκέμβρη πραγματοποιούνται Χριστουγεννιάτικες εκδηλώσεις στην πλατεία και στο κέντρο της πόλης με το όνομα "Αγγέλων Φως.

ΜΑΚΡΗΣ ΠΑΝΑΓΙΩΤΗΣ

# data[].attributes.body
ο Καραγάτσι (τούρκικα: Karaağaç), γνωστό στα ελληνικά ως η Παλαιά Ορεστιάδα, είναι προάστιο της Αδριανούπολης στη βορειοδυτική Τουρκία στα σύνορα με την Ελλάδα. Το Καραγάτσι απέχει 4 χλμ. νοτιοδυτικά από το κέντρο της Αδριανούπολης, απέναντι από τον ποταμό Έβρο και απέναντι από το ελληνικό χωριό Καστανιές. Το 1890, ο μεγάλος σιδηροδρομικός σταθμός του Καραγατσίου χτίστηκε στην πόλη, ο οποίος επίσης εξυπηρετούσε την Αδριανούπολη, και αποτέλεσε την τελευταία στάση τρένου στην Τουρκία προς την Ευρώπη. Το 1971, οι Τουρκικοί Κρατικοί Σιδηρόδρομοι (TCDD) δημιούργησαν έναν νέο σιδηροδρομικό σταθμό στην απέναντι πλευρά του ποταμού, εγκαταλείποντας τον προηγούμενο, ο οποίος χρησιμοποιείται πλέον ως Σχολή Καλών Τεχνών του Πανεπιστημίου Αδριανουπόλεως.

Κυρος Καφετζης